Helkath Hazurim eli Miekanteränpelto
Jakaneet oli David ja Isboseth
 Saul vainajan valtakunnan.
 Kuningasten välit oli riitaiset,
 Ja miekka oli määräävä surinan.

 Sotajoukot seisoivat vastakkain,
 Niit’ erotti Gibeonin lampi.
 Asu joukkojen oitis ottelevain
 Oli toistansa uljahampi.

 Näit’ ohjasi Abner, noita taas
 Oli Joab johtava voittoon.
 Joabille huus Abner: «Malttakaas,
 Viel’ aikaa on voimien koittoon!»

 «Sitä ennen miekkaleikkihin
 Kakstoistakymmentä meidän
 Miest’ urheinta nouskoon esihin,
 Sama määrä myös urhoja teidän».

 Joab vastasi siihen: ««Niin nouskohon.»»
 Ja ne nousivat kahden puolen.
 Tän nuoren valiojoukkion
 Piti Abner tempuista huolen:

 «Vasen kätenne vihollisen olalle,
 Käden oikean miekka päin rintaa:
 Näin leikkimme tulevi tolalle
 Ja mies käy täydestä hintaa.»

 Oli asento valmiina. Pistos, niin
 Ne neljäkolmatta kaatui. –
 Kaikk’ yhteen sankarit haudattiin. –
 Ajan aikoina hauta se maatui.

 Mut paikka, miss’ silloin painittiin
 Veripainia, «Miekanterän-Pelloksi»
 se sitten mainittiin
 Muistoksi sen tulisen erän.